Előterjesztő: Kocsis Gábor jegyző

Előterjesztést készítette: Kocsis Gábor jegyző

Előzetesen tárgyalja: Szociális és Oktatási Bizottság és Pénzügyi és Településfejlesztési Bizottság

Mellékletek: -

Elfogadás módja: egyszerű többség

**Előterjesztés**

**A Képviselő-testület 2019. április 25-i ülésére**

Előterjesztés tárgya: 2019. évi közigazgatási szünet elrendelése

Tárgykört rendező jogszabályok:

* 2011. évi CXCIX. törvény a közszolgálati tisztviselőkről (KTTV)
* 30/2012. (III.07.) Korm. rendelet (a közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről)

**Tisztelt Képviselő-testület!**

Jogszabály szerint lehetőség van arra, hogy az Önkormányzat a Hivatalban igazgatási szünetet rendeljen el a dolgozók évi szabadságának terhére, annak érdekében, hogy a szabadságok ütemezése kiegyensúlyozottabb legyen. Természetesen az igazgatási szünet időtartama alatt az ügyeleti készenlét biztosításáról és a rendkívüli események kezeléséről a Hivatal gondoskodik.

Az Önkormányzatok az elmúlt években már éltek ezzel a lehetőséggel, a korábbi évekkel ellentétben 2019-ben nem egyszer, hanem kétszer 5 napos időintervallumban kerülne szünet kijelölésre:

* 2019. július 22-től – 26-ig (5 munkanap)
* 2019. augusztus 12-től – 16-ig (5 munkanap).

A Közös Önkormányzati Hivatal esetén mindkét település Képviselő-testületének egybehangzó határozatokat kell hoznia, Bana Község Önkormányzata 2019. április 10-i ülésén a jelen előterjesztés végén található határozati javaslattal megegyező tartalmú döntést hozott. A kétszer 5 napos, a nyári hónapok folyamán megvalósult közigazgatási szünetek, (melyek közül a 2., az azt követő héten lévő nemzeti ünnep miatt, tulajdonképpen 9 napos egybefüggő pihenési lehetőséget biztosít) megvalósulása elősegítheti a Hivatali állománynak az ősszel várható kihívásokra és feladatokra való felkészülését.

**HATÁROZATI JAVASLAT**

**…./2019.(IV.25.) számú Képviselő-testületi határozat:**

Bábolna Város Önkormányzat Képviselő-testülete

úgy dönt, hogy a Bábolnai Közös Önkormányzati Hivatal bábolnai székhelyén

2019. július 22-től – július 26-ig és augusztus 12-től – augusztus 16-ig

5-5 munkanapot érintően igazgatási szünetet rendel el.

A Képviselő-testület az elrendelt igazgatási szünet kapcsán, a zavartalan feladatellátás érdekében felkéri a jegyzőt a szükséges munkaszervezési intézkedések megtételére,

a lakosság és a társhatóságok előzetes tájékoztatására.

Határidő: azonnal

Felelős: polgármester

Bábolna, 2019. április 11.

**Kocsis Gábor s.k.**

jegyző